《辰州立春》
清代·莫友芝

彩胜云翘映碧汀，春声残岁讶先听。风萦腊雪披仍怯，山抹晴霞睡渐醒。

独老客颜浑自厌，前途化鸟基相形。伏波营畔扬舲晚，愁对生盘细菜青。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。